Diari Oficial de la Generalitat Valenciana


Sumari del DOGV 3484, del 29-04-1999 (1999/3434)

Informació pública del Programa per al Desenvolupament de l'Actuació Integrada de la Unitat d'Execució número 1 en Sòl Urbanitzable Programat. (Sector 8. Forn d'Alcedo)
------------------------------------------------------------------------------------------------------------------------------------------------------------------------

### Dades del document

Número de DOGV
:   3484

Data del DOGV
:   29-04-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/3434


Organisme emissor
:   Alcedopol 1, SL

Tipus de document
:   Anunci

Informació pública del Programa per al Desenvolupament de l'Actuació Integrada de la Unitat d'Execució número 1 en Sòl Urbanitzable Programat. (Sector 8. Forn d'Alcedo) [1999/S3434]
  
A l'efecte establit en l'article 46.3 de la Llei Valenciana Reguladora de l'Activitat Urbanística, com a titular cadastral de drets afectats per l'actuació urbanística es posa en coneixement el següent:
  
Primer. Que l'entitat mercantil Alcedopol 1, SL, ha formulat el Programa per al Desenvolupament de l'Actuació Integrada de la Unitat d'Execució número 1 en Sòl Urbanitzable Programat, identificat com a Sector número 8 -Forn d'Alcedo-, pel Pla General de València, que inclou document d'homologació, pla parcial i avantprojecte d'urbanització, a l'empara del que estableix l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Segon. Que en aplicació del que estableix l'article 48.1.c, en relació amb l'article 46.3, ambdós de l'esmentada llei, procedeix sotmetre aquest programa amb tota la documentació annexa a informació pública per termini de 20 dies hàbils comptadors a partir de l'endemà de la publicació d'aquest anunci en el Diari Oficial de la Generalitat Valenciana.
  
Tercer. Que l'alternativa tècnica i els documents de planejament es depositaren en la Corporació Municipal de València el dia 31 de març de 1999. Així mateix, l'alternativa tècnica i els documents expressats estan protocol·litzats i depositats en la notaria dels senyors Manuel A. Rueda Pérez i Salvador Alborch Domínguez, situada al carrer Roger de Llúria, número 28, de València.
  
Quart. Que dins del termini de 20 dies comptadors des de la publicació d'aquest anunci en el Diari Oficial de la Generalitat Valenciana, qualsevol persona podrà comparéixer en l'esmentada notaria, en dies hàbils, en horari de 10.00 a 14.00 hores, per a obtenir còpia de l'acta de protocol·lització dels esmentats documents o sol·licitar que se'ls mostre aquesta. També es fa constar la possibilitat de consultar en l'Ajuntament de València les actuacions derivades de la documentació depositada en aquest i de presentar tantes al·legacions com alternatives tècniques pretenguen competir amb l'exposada al públic, així com proposicions juridicoeconòmiques per a executar qualsevol de les alternatives. Les proposicions juridicoeconòmiques es presentaran durant els cinc dies següents al venciment del termini de 20 dies indicats al principi, davant la Corporació Municipal de València.
  
Cinqué. Que els propietaris de terrenys, inclosos en l'àmbit de la unitat d'execució, podran adherir-se a aquest programa.
  
Sisé. Que igualment es publica, a l'efecte previst en l'article 59.4 de la Llei de 26 de novembre de 1992.
  
Seté. Que tot el que s'ha expressat se li comunica a fi de donar compliment al que disposa l'esmentat article 48.1.c, en relació amb l'article 46, ambdós de la Llei Reguladora de l'Activitat Urbanística.